Seksgids vir voller figuur uitgereik | Netwerk24
Die Formule Een Grand Prix wat op 13 Junie in Turkye sou plaasvind, is Vrydag afgelas nadat dié land op die Britse regering se "rooi lys" geplaas is vir reisbeperkings wat gedurende die Covid-19-pandemie geld.
21 Maart 2017 10:29
Elle Chase, 'n Amerikaanse seksopvoeder en aktivis vir 'n positiewe liggaamsbeeld, het 'n seksgids vir vroue met 'n voller figuur die lig laat sien.
Die boek, Curvy Girl Sex, het ten doel om vroue met kurwes te help om hul sekslewe te verbeter, het Chase aan The Independant gesê.
"Die boek is gemik op enigiemand wat meen dat hulle 'n voller figuur het – meer prominente boude, groter borste, 'n ronder maag ensovoorts. Die raad in die boek kan egter deur maer vroue, gespierde vroue, vroue wat sukkel met mobiliteit en selfs swanger vroue toegepas word."
Volgens Chase verwelkom die boek 'n deel van die samelewing wat in die verlede uitgesluit is by gesprekke oor seks.
"Die grootste gedeelte van die gesprek oor seks, asook raad en navorsing, is op 'n spesifieke liggaamsbou gegrond. Gesonde, gelukkige sekslewens is nie 'een grootte pas almal' nie."
Sy meen alle mense is inherent sexy. "Ons word as seksuele wesens gebore en dit is iets binne ons wat nie weggeneem kan word nie. Om te sê dat iemand 'n sekere voorkoms moet hê, op 'n sekere manier moet optree of op 'n sekere manier moet praat om 'n gesonde, bevredigende sekslewe te hê, is diskriminasie."